Legal Document

Category: 23

Text:
4. ΒΑΣΙΛΙΚΟΝ ΔΙΑΤΑΓΜΑ      της 28/28 Φεβρ.1912 Περί εκτελέσεως του Νόμ.ΔΙΗ (υπ’ αριθ.4018) της 22 Ιαν.1912 περί ατελείας του εισαγομένου προς μεταποίη σιν και εξαγωγήν σίτου και του προς εκκοκκισμόν βάμβακος. Κεφάλαιον Α΄. Διατυπώσεις παραδόσεως του σίτου. Άρθρ.1.-1.Ο προτιθέμενος να παραλάβη εκ της αποταμιεύσεως σίτον, όπως μεταποιήση αυτόν εις άλευρα βρώσιμα ήτοι κατάλληλα προς αρτοποίησιν, φυράματα ή διπυρίτην, εξαχθησόμενα εις την αλλοδαπήν, και βουλόμενος ν’ απολαύση της υπό του νόμου ΔΙΗ΄ του 1912 χορηγουμένης ατελείας, οφείλει να προσαγάγη εις τον αρμόδιον τελώνην αίτησιν μεταποιήσεως εν ή δέον να ορίζη το ποσόν του αιτουμένου προς παραλαβήν και μεταποίησιν σίτου, μνημονεύων εν αυτή του αριθμού και της χρονολογίας της αιτήσεως αποταμιεύσεως ή και της αναγνωρίσεως, εάν ο σίτος έχη μεταβιβασθή εις αυτόν μετά την αποταμίευσιν. –2.Ο Τελώνης κατά την υπ’ αυτού θεώρησιν της αιτήσεως μεταποιήσεως ορίζει επ’ αυτής ενυπογράφως το καταβλητέον λόγω εγγυήσεως χρηματικόν ποσόν δια το εισαγωγικόν τέλος, τον λιμενικόν και δημοτικόν φόρον και παν άλλο νόμιμον δικαίωμα προς εξασφάλισιν του δημοσίου και των ειδικών ταμείων, εν περιπτώσει καθ’ ην εντός τεσσαρακονθημέρου προθεσμίας δεν ήθελεν εξαχθή το εκ του σίτου παραχθέν άλευρον ή τα εκ τούτου παρασκευασθέντα προϊόντα, ήτοι φυράματα και διπυρίτης, κατά τας εν άρθρω 2 του νόμου ΔΙΗ΄ του 1912 οριζομένας αναλογίας. –3.Το παρά του τελώνου ορισθέν, ως ανωτέρω, ποσόν χρηματικής εγγυήσεως κατατίθεται παρά τω τελωνιακώ ταμία επί διπλοτύπω αποδείξει τούτου, όπου δε δεν υπάρχει τοιούτος κατατίθεται παρά τω επαρχιακώ ταμία, εκδιδομένου γραμματίου παρακαταθήκης επ’ ονόματι του αιτησαμένου την μεταποίησιν, ο αριθμός και η χρονολογία του οποίου αναγράφεται εν τη αιτήσει μεταποιήσεως. –4.Η αίτησις μεταποιήσεως, μετά την ενυπόγραφον βεβαίωσιν και την εν τω οικείω βιβλίω αιτήσεων μεταποιήσεως καταχώρισιν αυτής, τηρείται μετά του επ’ αυτής προσηρτημένου διπλοτύπου ή του γραμματίου παρά τω επιστάτη της διαμετακομίσεως. –5.Ο επιστάτης της διαμετακομίσεως εκδίδει μετά τούτο την άδειαν παραλαβής του εν τη αιτήσει μεταποιήσεως οριζομένου ποσού σίτου, σημειών επ’ αυτής τον αριθμόν, όστις εδόθη εις την αίτησιν μεταποιήσεως .  ο δε τελώνης, οσάκις πρόκειται περί παραλαβής σίτου εξ ιδιωτικής αποθήκης, ορίζει επί της αδείας ταύτης τον υπελεγκτήν, όστις θέλει παραστή κατά την εκ της αποθήκης παραλαβήν και μεταφοράν του σίτου εις τον αλευρόμυλον, ίνα βεβαιώση ούτος ενυπογράφως επί της αδείας ταύτης το εξαχθέν εκ της αποθήκης προς μεταποίησιν ποσόν σίτου. Οσάκις δε πρόκειται περί παραλαβής σίτου αποτεταμιευμένου εν ταις Γενικαίς Αποθήκαις, απαιτείται η έγγραφος επί της αδείας βεβαίωσις του διευθυντού αυτών. Η αδεία αύτη, μετά την υπό του υπελεγκτού ή του Διευθυντού των Γενικών Αποθηκών ενυπόγραφον βεβαίωσιν, προσαρτάται τη αιτήσει μεταποιήσεως υπό του επιστάτου της διαμετακομίσεως. Άρθρ.10.-1.Μετά την πραγματοποίησιν της φορτώσεως, βεβαιουμένης εκ της προσαγομένης εγγράφου δηλώσεως του πράκτορος ή πλοιάρχου, εκ της σχετικής ενσήμου τελωνιακής φορτωτικής υπογεγραμμένης υπό του τελώνου, του λιμενάρχου, του πράκτορος, όταν πρόκειται περί φορτώσεως επί ατμοπλοίου ή του πλοιάρχου όταν πρόκειται περί ιστιοφόρου, του φορτωτού και του ενοικιαστού του δημοτικού φόρου, συντάσσεται παρά του ελεγκτού ή παρά του τελώνου η βεβαίωσις των εξαχθέντων ειδών επί της αδείας φορτώσεως, αναγραφομένων επ’ αυτής του ποσού και βάρους των σάκκων και του ονόματος και αριθμού της φορτίδος, εν η εφορτώθησαν ταύτα. – 2.Εάν εκ του αναγραφέντος εν τη αιτήσει αποστολής ποσού αλεύρων ή άλλων προϊόντων υπολειφθή, ένεκα λόγων ανεξαρτήτων της θελήσεως του εξαγωγέως, ποσόν τι, τούτο δε πρόκειται να εξαχθή δι’ επομένου ατμοπλοίου, εν τοιαύτη περιπτώσει ο φορτωτής επιδίδει αμέσως αίτησιν εις τον τελώνην, εν η ορίζει το ατμόπλοιον και την ημέραν της φορτώσεως των υπολειφθέντων. Εάν όμως δεν πραγματοποιηθή η φόρτωσις του υπολειφθέντος ως ανωτέρω ποσού εντός δέκα πέντε ημερών από της καταχωρίσεως της προς τούτο αιτήσεως, ο τελώνης προβαίνει εις την χρέωσιν του υπολοίπου του εν τη αιτήσει αποστολής αναφερομένου ποσού και είσπραξιν του τέλους αυ τού. Μόνον δ’ εν περιπτώσει φυσικής αδυναμίας βεβαιουμένης υπό του πράκτορος επιτρέπεται η φόρτωσις του υπολειπομένου ποσού και μετά την παρέλευσιν της ως άνω προθεσμίας, μη επιτρεπομένης όμως νέας αναβολής μείζονος των δέκα ημερών προς πραγματοποίησιν της φορτώσεως του ως άνω υπολειφθέντος ποσού εκ του εν τη αιτήσει αποστολής αναφερομένου. –3.Τα αποδεικτικά έγγραφα της γενομένης φορτώσεως, ήτοι η άδεια φορτώσεως μετά του πρωτοκόλλου βεβαιώσεως, η έγγραφος δήλωσις του πράκτορος ή πλοιάρχου και ένσημος τελωνιακή φορτωτική προσαρτώνται επί της αιτήσεως αποστολής. –4.Εάν το εκ του παραληφθέντος προς μεταποίησιν σίτου παραχθέν  άλευρον ή τα εκ τούτου παρασκευασθέντα προϊόντα εξήχθησαν καθ’ ολοκληρίαν, κατά τας εν άρθρω 2 Σελ.561 Σιτάρι 30.Η.π.4 του νόμου ΔΙΗ΄ του 1912 οριζομένας αναλογίας, εκ του αποτελέσματος δε της γενομένης χημικής αναλύσεως και του συνταχθέντος πρωτοκόλλου βεβαιώσεως απεδείχθη ότι δεν υπάρχει κώλυμα ένεκα μη τηρήσεως των εν άρθροις 2 και 3 του νόμου ΔΙΗ΄ του 1912, ως και των άρθροις 3, 6 και 8 του παρόντος διατάγματος διαλαμβανομένων, ο επιστάτης της διαμετακομίσεως εγγράφει εν τω βιβλίω καταχωρίσεως αιτήσεων μεταποιήσεως την απαιτουμένην πράξιν πιστοχρεώσεως. Η δε εις τον δικαιούχον, δυνάμει εγγράφου της τελωνιακής αρχής προς τον τελωνιακόν ή επαρχιακόν ταμίαν, απόδοσις της χρηματικής εγγυήσεως γίνεται εντός τριών ημερών, αφ’ ης περιήλθεν εις την τελωνιακήν αρχήν η περί του εξευρεθέντος αποτελέσματος έκθεσις του Χημικού Εργαστηρίου ή παραρτήματος αυτού, η αφορώσα την τελευταίαν αποστολήν την κατατεθείσαν προς εξόφλησιν του εν τη αιτήσει μεταποιήσεως αναφερομένου ποσού σίτου. Από της λήξεως δε της κατά το άρθρον 2 του νόμου ΔΙΗ΄ του 1912 τεσσαρακονθημέρου προθεσμίας βεβαιούται και εισπράττεται, προς τω οφειλομένω εισαγωγικώ τέλει, τω δημοτικώ και λιμενικώ φόρω ή άλλω δικαιώματι, και τόκος υπερημερίας 6 o/o δια το μη εξαχθέν ποσόν. Κεφάλαιον Ε΄. Περί Δημοτικής διαμετακομίσεως του μεταποιουμένου σίτου. Άρθρ.11.Κατά την εις άλλους δήμους του Κράτους μεταφοράν αλεύρων ή φυραμάτων (ζυμαρικών) παραχθέντων εκ σίτου απαλλαγέντος του δημοτικού ή άλλου εγχωρίου φόρου, κατά τας διατάξεις του άρθρου 1 του νόμου ΓΧΛΔ΄ (υπ’ αριθ.3634) της 18 Μαρτίου 1910, λαμβάνεται υπ’ όψιν ότι: -1)η εκ της αλέσεως του σίτου έκπτωσις λόγω φύρας ανέρχεται εις 2 o/o, 2)ο παραλαβών σίτον προς μεταποίησιν υποχρεούται να εξαγάγη 98 o/o ακαθάριστον άλευρον, ή καθαρόν άλευρον 81 o/o και πίτυρον 17 o/o και 3)επί εκατόν οκάδων σίτου, εκ του αλεύρου του οποίου κατεσκευάσθησαν φυράματα (ζυμαρικά), η εκ της αλέσεως έκπτωσις λόγω φύρας ανέρχεται εις 2 o/o, το εις φυράματα εξακτέον ποσόν εις 48 o/o, το εις άλευρον καθαρόν 33 o/o και το εις πίτυρον 17 o/o. Άρθρ.12.Δι’ ιδιαιτέρου Β.Διατάγματος κανονισθήσονται τα αφορώντα εις την κατά τας διατάξεις του νόμου ΓΧΛΔ΄ του 1910 εισαγωγήν εν τοις δήμοις βάμβακος προς εκκοκισμόν, ως και η αναλογία του εισαχθέντος βάμ βακος προς τα εξακτέα προϊόντα. Σελ.562 30.Η.π.4 Σιτάρι Άρθρον 2.Ο προς μεταποίησιν παραληφθείς σίτος και τα εξ αυτού προϊόντα, εξαιρέσει της εν τω επομένω άρθρω περιπτώσεως, δεν επιτρέπεται ν’ αποσταλώσιν υπό διαμετακόμισιν εις άλλο τελωνείον, εκτός εάν ενεργηθή ο εκτελωνισμός του σίτου και καταβληθώσι το εισαγωγικόν τέλος και οι λοιποί δημόσιοι ή εγχώριοι φόροι, οπότε γίνεται μεταφορά. Άρθρον 3.1.Κατ’ εξαίρεσιν συμφώνως προς την δευτέραν παράγραφον του άρθρου 2 του νόμου ΔΙΗ του 1912, επιτρέπεται η εις τα τελωνεία του Κράτους, παρ’ οις υφίσταται διαμετακομιστική υπηρεσία, ή εις το τελωνείον Ύδρας και τα υποτελωνεία Αιγίνης και Χελίου, μεταφορά αλεύρου προερχομένου εκ σίτου προς μεταποίησην παραληφθέντος προς τον αποκλειστικόν σκοπόν της κατασκευής φυραμάτων ή διπυρίτου προς εξαγωγήν. –2.Ο παραλαβών σίτον προς μεταποίησιν και βουλόμενος να μεταφέρη, κατά τα ανωτέρω, άλευρα εις άλλο τελωνείον, οφείλει προς λύσιν της δια τον παραληφθέντα σίτον παρασχεθείσης εγγυήσεως να μεταφέρη ή 75 οκάδας άλευρα πρώτα (φαρίνα πρώτη) ή σεμιγδάλευρα, εάν πρόκειται ταύτα να μεταποιηθώσιν εις διπυρίτην, ή 70 οκάδας σεμιγδαλίου, εάν πρόκειται περί κατασκευής φυραμάτων. –3.Κατά την μεταφοράν των δια φυράματα ή διπυρίτην προωρισμένων αλεύρων, εκδίδεται υπό του τελώνου, επί τη καταθέσει της αιτήσεως αποστολής εις άλλο τελωνείον του Κράτους, η κεκανονισμένη άδεια φορτώσεως, εν η ορίζεται ο αρμόδιος τελωνιακός υπάλληλος όστις θέλει βεβαιώσει δια ζυγίσεως την ποσότητα του αλεύρου και την πραγματοποίησιν της φορτώσεως, μεθ’ ο, αφού παρασχεθή αξιόχρεως εγγύησις περί του οφειλομένου τέλους, εκδίδεται υπό του αρμοδίου επιστάτου της διαμετακομίσεως το προσήκον διαβατήριον, εν ω αναγράφεται το καθαρόν βάρος του αλεύρου και ορίζεται το τέλος κατά την εγγύησιν και όπερ αποστέλλεται εις την τελωνιακήν αρχήν του τόπου του προορισμού του αλεύρου, ήτις οφείλει Σελ.557 να εκδώση και αποστείλη εμπροθέσμως προς την τελωνειακήν αρχή του τόπου της φορτώσεως το κατά τους σχετικούς τελωνιακούς νόμους εγγυολυτήριον προς λύσιν της παρ’ εκείνω κατατεθείσης εγγυήσεως. –4.Το διαβατήριον καταχωρίζεται υπό της τελωνιακής αρχής του τόπου του προορισμού του αλεύρου εν τω βιβλίω δηλωτικών εισαγωγής, επ’ αυτού δε κατατίθεται διασάφησις διαμετακομίσεως και επί ταύτης αίτησις αποταμιεύσεως, ήτις εξοφλείται είτε δυνάμει αιτήσεως αποστολής εις το εξωτερικόν των κατασκευασθέντων φυραμάτων ή διπυρίτου κατά τας εν τω νόμω οριζομένας αναλογίας και τα εν τω επομένω άρθρω διαλαμβανόμενα, είτε δυνάμει διπλοτύ που αποδεικτικού εισπράξεως. –5.Δια το τυχόν μη μεταποιηθέν εις φυράματα και διπυρίτην ποσόν αλεύρου εκ του προς τοιούτον σκοπόν μετενεχθέντος, είνε υποχρεωτική η μετά την λήξιν της από της παραλαβής του προς μεταποίησιν σίτου τεσσαρακονθημέρου προθεσμίας καταβολή εις το ταμείον του τελωνείου του επί του σίτου οφειλομένου εισαγωγικού τέλους μετά του συμπαρομαρτούντος το τέλος τούτο λιμενικού και δημοτικού φόρου ή άλλου δικαιώματος, εντόκως δε προς 6% μετά την παρέλευσιν της τεσσαρακονθημέρου προθεσμίας. Κεφάλαιον Β΄. Διατυπώσεις εξαγωγής και δειγματοληψίας των εκ του σίτου προϊόντων. Άρθρον 4.-1.Κατά την εξαγωγήν των εκ μεταποιήσεως σίτου προερχομένων αλεύρων, φυραμάτων ή διπυρίτου, είκοσι τέσσαρας ώρας προ της φορτώσεως, κατατίθεται η αίτησις αποστολής, εν η ορίζεται: α΄)Το όνομα και επώνυμον του παραλαβόντος τον προς μεταποίησιν σίτον, β΄)Το εργοστάσιον εν ω μετεποιήθη ο παραληφθείς σίτος, και ο αριθμός της αιτήσεως της μεταποιήσεως μετά του αριθμού του διπλοτύπου του τελωνιακού ταμείου ή του παρά του επαρχιακού ταμίου εκδιδομένου γραμματίου. γ΄)Το ποσόν των εμπεριεχόντων το εξαγόμενον είδος σάκκων και το ολικόν ποσόν αυτού, ως και την κατά το άρθρον 2 του νόμου ΔΙΗ΄ του 1912 κατηγορίαν εις ην υπάγεται το εξαγόμενον είδος. δ΄)Τα διακριτικά σημεία των εν οις περιέχεται το εξαγόμενον προϊόν σάκκων και ο τόπος της αποστολής του εξ υποκειμένου σίτου προερχομένου προϊόντος. Η αίτησις αποστολής είναι απαράδεκτος εάν στερείται τινός των στοιχείων τούτων ή εάν το προς εξαγωγήν ποσόν είναι κατώτερον των τριακοσίων οκάδων εάν πρόκειται περί αλεύρων, ή των εκατόν οκάδων εάν πρόκειται περί φυραμάτων ή διπυρίτου. –2.Η αίτησις αύτη καταχωρίζεται εν τω καθημερινώ βιβλίω, μεθ’ ό η τελωνιακή αρχή εκδίδει την κατά νόμον άδειαν φορτώσεως, αναγραφομένου επ’ αυτής του αριθμού, ον έλαβεν η αίτησις αποστολής. Και εν μεν τοις τελωνείοις πρώτης τάξεως, ο τελώνης ορίζει εν αυτή τη αδεία φορτώσεως τον ελεγκτήν, όστις θέλει παραστή κατά την ζύγισιν και δειγματοληψίαν του εν τη αιτήσει αποστολής αναφερομένου προϊόντος, ορίζων εν ταυτώ ονομαστί και το βοηθητικόν αυτού προσωπικόν εξ ενός υπελεγκτού, ενός δεκάρχου και του αναγκαίου αριθμού τελωνοφυλάκων. Εν δε τοις τελωνείοις β΄ και γ΄ τάξεως και τοις υποτελωνείοις Αιγίνης και Χελίου παρίσταται αυτοπροσώπως ο τελώνης ή υποτελώνης. –3.Όπου υπάρχει παράρτημα του Χημικού Εργαστηρίου του Υπ. των Οικονομικών, η τελων. αρχή ειδοποιεί εγκαίρως τον προϊστάμενον τούτου επιμελητήν, ίνα και ούτος παραστή κατά την διεγματοληψίαν των εν τη αιτήσει αποστολής αναφερομένων ειδών. Επίσης κατά την βεβαίωσιν του βάρους και είδους και την λήψιν του δείγματος των εν τη αιτήσει αναγραφομένων δύναται να παραστή και έτερος δημόσιος υπάλληλος υπό του υπουργείου των Οικονομικών οριζόμενος. –4.Όπου υπάρχουσιν εμπορικά επιμελητήρια ή εμπορικοί σύλλογοι δικαιούνται να ορίζωσιν αντιπρόσωπον αυτών, όστις να παρίσταται κατά την εξαγωγήν των εκ μεταποιήσεως σίτου προερχομένων προϊόντων. –5. Κατά ή μετά την ζύγισιν των εκ της μεταποιήσεως σίτου προερχομένων και εξαγομένων ειδών και πριν ή άρξηται η φόρτωσις, οι κατ’ αυτήν παρασταθέντες υπάλληλοι, παρόντος ή ου και του τελώνου ως και του εξαγωγέως ή του αντιπροσωπεύοντος τούτον υπαλλήλου του, λαμβάνουσι κατ’ εκλογήν εξ όσον το δυνατόν πλειοτέρων σάκκων, ανηκόντων εις την αυτήν αίτησιν αποστολής και την αυτήν δηλωθείσαν κατηγορίαν, δείγματα αλεύρου, άτινα αφ’ ου αναμιχθώσι καλώς, τοποθετούνται εις τρία ομοιόμορφα και τον αυτόν αριθμόν φέροντα σακκίδια, διακρινόμενα δια των στοιχείων Α΄ Β΄ και Γ΄, το περιεχόμενον εκάστου των οποίων δεον να είναι βάρους ουχί ελάσσονος των εκατόν δραμίων. Τα σακκίδια ταύτα κατασκευάζονται μερίμνη της υπηρεσίας του τελωνιακού τμήματος του υπουργείου των Οικονομικών και, αφ ου αριθμηθώσι κατ’ αύξοντα αριθμόν, επισημανθώσι δι’ ειδικής σφαγίδος και υπογραφώσιν υπό του παρά τω τελωνιακώ τμήματι τμηματάρχου αποστέλλονται εις έκαστον τελωνείον. –6.Τα εν λόγω σακκίδια μετά την εν αυτοίς τοποθέτησιν των δειγμάτων σφραγίζονται αμέσως επί τόπου επί ισπανικού κηρού και δι’ ειδικής σφραγίδος του τελωνείου φερούσης εν τω άκρω της στρογγύλης περιφερείας το όνομα του τελωνείου και τας λέξεις «δημόσιος έλεγχος». Η σφραγίς αύτη φυλάσσεται υπευθύνως υπό του τελώνου εν τω σιδηρώ χρηματοκιβωτίω του τελωνείου και εγχειρίζεται εις τον κατά την §2 του παρόντος άρθρου υπ’ αυτού οριζόμενον ελεγκτήν, όστις άμα τω πέρατι της εργασίας του αποδίδει αυτήν εις τον τελώνην. Προς τη σφραγίδι του τελωνείου τίθεται ταυτοχρόνως εφ’ εκάστου σακκιδίου επί ισπανικού κηρού ή σφραγίς του φορτωτού και των κατά την §3 του παρόντος άρθρου  δυναμένων να  παρίστανται κατά την εξαγωγήν Σελ.558 30.Η.π.4 Σιτάρι και δειγματοληψίαν υπαλλήλων. –7.Επί τη βάσει της γενομένης επαληθεύσεως της αιτήσεως αποστολής, συντάσσεται υπό των ενεργησάντων αυτήν, άμα τη σφραγίσει των σακκιδίων, πρωτοκόλλον εις τριπλούν, εν ω αναγράφεται ο αριθμός και η χρονολογία της αιτήσεως αποταμιεύσεως του σίτου, ο αριθμός και η χρονολογία της αιτήσεως μεταποιήσεως και αποστολής, το πλοίον εφ’ ου πρόκειται να γίνη η φόρτωσις και ο τόπος της αποστολής του εξαγομένου προϊόντος, το δια της ζυγίσεως εξευρεθέν βάρος των αλεύρων ή φυραμάτων ή διπυρίτου ολογράφως και αριθμητικώς, ότι η δειγματολειψία εγένετο εκ του προς εξαγωγήν προσαχθέντος αλεύρου και εκ πόσων σάκκων και τίνα σημεία φερόντων ελήφθη το εν τρισί σακκιδίοις τεθέν δείγμα, σημειουμένου και του αριθμού των σακκιδίων εν τω πρωτοκόλλω. –8.Εκ του εις τριπλούν συνταχθέντος πρωτοκόλλου τούτου, υπογραφέντος παρά τε της τελωνιακής αρχής, των συμπαρασταθέντων κατά την φόρτωσιν δημοσίων υπαλλήλων και του εξαγωγέως ή του αντιπροσωπεύοντος αυτόν υπαλλήλου του, το εν συνοδεύει το εις το οικείον τμήμα του υπουργείου των Οικονομικών υποβαλλόμενον δείγμα, το έτερον παραμένει εν τω τελωνείω προσαρτώμενον επί της αδείας φορτώσεως, και το τρίτον αποστέλλεται εις το Χημικόν Εργαστήριον ή το οικείον παράρτημα αυτού μετά του δευτέρου δείγματος. Αντίγραφον του πρωτοκόλλου τούτου χορηγείται και εις τον εξαγωγέα, εάν αιτήσηται τοιούτο. –9.Μετά την εκτέλεσιν απάντων των ανωτέρω αναγραφομένων και πριν ή τεθώσιν οι σάκκοι των εξαγομένων προϊόντων επί της επί τούτω ωρισμένης φορτίδος, σφραγίζονται πάντες οι προς φόρτωσιν σάκκοι, επιμελεία των εν § 2 του παρόντος άρθρου οριζομένων τελωνιακών υπαλλήλων, δια σφραγίδος αποτυπούσης δια χρώματος μελανού την λέξιν «Υποκείμενα». Άρθρ.5.-1.Εκ του κατά το προηγούμενον άρθρον εν τρισί σακκιδίοις ληφθέντος δείγματος η τελωνειακή αρχή αποστέλλει εντός 24 ωρών το μεν υπό στοιχείον Α΄ δι’ αναφοράς της εις το οικείον τμήμα του υπουργείου των Οικονομικών, παρ’ ω και φυλάσσεται δια την τυχόν γενησομένην χρησιμοποίησιν αυτού προς νέαν εξέτασιν του εξαγομένου αλεύρου κατά τας εν τη δευτέρα και τρίτη παραγράφω του άρθρου 4 του νόμου ΔΙΗ΄ και τω άρθρω 8 του παρόντος διατάγματος οριζομένας περιπτώσεις, αλλ’ επί χρονικόν διάστημα ουχί ανώτερον των δύο μηνών από της εξαγωγής, το υπό στοιχείον Β΄ αποστέλλει εις το Χημικό Εργαστήριον του υπουργείου των Οικονομικών ή το οικείο παράρτημα αυτού και το τρίτον υπό στοιχείον Γ΄ παραδίδει εις τον εξαγωγέα. Εφ’ εκάστου των σακκιδίων τούτων αναγράφεται ο αριθμός της αιτήσεως αποστολής ως και της αναφοράς του τελωνείου, δι’ ης έκαστον σακκίδιον αποστέλλεται κατά τα ανωτέρω. –2.Το Χημικόν Εργαστήριον ή το αρμόδιον παράρτημα αυτού προβαίνει κατά τα εν τοις επομένοις άρθροις 7 και 8 διαλαμβανόμενα εις την εξέτασιν του αποστελλομένου δείγματος προς εξακρίβωσιν του ποσοστού του εις τα εξαχθέντα άλευρα εμπεριεχομένου πιτύρου, του βρωσίμου ή μη τούτων, της κατηγορίας εις ην υπάγονται ταύτα και της παρουσίας ή μη ξένων προς τον σίτον αλεύρων ή άλλων οργανικών ή ανοργάνων ουσιών. –3.Το πόρισμα της αναλύσεως του Χημικού Εργαστηρίου ή παραρτήματος διαβιβάζεται το ταχύτερον προς την τελωνιακήν αρχήν, ήτις υποχρεούται να προβή εις την επί τη βάσει της αναλύσεως ταύτης ενέργειαν της πιστοποιήσεως του εξαγωγέως, κοινοποιούσα άμα προς αυτόν το αποτέλεσμα της αναλύσεως. Κεφάλαιον Γ΄ Χαρακτηρισμός της ποιότητος των αλεύρων και τρόπος αναλύσεως αυτών. Άρθρ.6.-1.Ίνα το εκ μεταποιήσεως σίτου προερχόμενον και εις την αλλοδαπήν εξαγόμενον άλευρον χαρακτηρισθή ως βρώσιμον ήτοι κατάλληλον προς αρτοποίησιν, δέον να πληροί τους εξής όρους: α΄)Να μη εμπεριέχη ποσόν πιτύρων ανώτερον του 5 o/o. β΄)Να μη έχη αντίδρασιν όξυνον. Άλευρα παρουσιάζοντα οξύτητα, υπολογιζομένην εις θειικόν οξύ (H 2 SO 4) υπερβαίνουσαν τα 0,100 o/o δια τα σεμιγδάλια, ή 0,200 δια τα άλευρα πρώτα και δεύτερα τα περιέχοντα ποσόν πιτύρων μέχρι 1 o/o, ή 0,250 δια τα δεύτερα άλευρα τα περιέχοντα ποσόν πιτύρων μέχρι 5 o/o, θεωρούνται ως εφθαρμένα ή ηλλοιωμένα, ήτοι μη βρώσιμα. γ΄)Δέον το ποσόν της τέφρας, το απομένον κατά την απανθράκωσιν και αποτέφρωσιν του αλεύρου να μη υπερβαίνη εν σύνολω τα 1,75 o/o δια το σεμιγδάλιον και τα άλευρα πρώτα και δεύτερα τα περιέχοντα ποσόν πιτύρων μέχρι 1 o/o, ή τα 2,25 o/o δια τα δεύτερα άλευρα τα περιέχοντα ποσόν πιτύρου μέχρι 5 o/o. Άλευρον το οποίον ευρέθη περιέχον ποσόν τέφρας ανώτερον του ως άνω καθοριζομένου ποσοστού, θεωρείται ως εμπεριέχον εις ποσόν ανώτερον του 1 o/o ανοργάνους ουσίας λόγω νοθείας προστεθείσας, περί ων προβλέπει η διάταξις της τρίτης παραγράφου του άρθρου 3 του νόμου ΔΙΗ΄ του 1912. δ΄)Δέον το ποσόν της εν τω αλεύρω εμπεριεχομένης γλοιίνης (gluten) εν υγρά καταστάσει να μη ή έλαττον των 25 o/o δια άλευρα τα περιέχοντα ποσόν πιτύρων μέχρι 5 o/o. ε΄)Δεν πρέπει να εμπεριέχη άλευρα ξένα προς τον σίτον ή άλλας ουσίας εις ποσόν υπερβαίνον το 1 o/o, και ς΄)Να μη εμπεριέχη ουσίας σκοπούσας την συντήρησιν ή βελτίωσιν της ποιότητος του εξ αυτών παραγομένου άρτου, οίον στυπτηρίαν, θειικόν χαλκόν, βόρακα, θειικόν ψευδάργυρον και τα παρόμοια. Σελ.559 Σιτάρι 30.Η.π.4 Άρθρ.7.Η εξακρίβωσις των κατά τα προηγούμενα άρθρα 5 και 6 του παρόντος διατάγματος καθοριζομένων στοιχείων προς εύρεσιν της ποιότητος των εξαγομένων αλεύρων και του βρωσίμου ή μη αυτών, τελείται ως εξής: Α΄)Προσδιορισμός των πιτύρων. Πεντήκοντα γραμμάρια αλεύρου κατεργάζονται πλυνόμενα δια ζέοντος ύδατος μέχρι τελείου αποχωρισμού του αμύλου, ούτινος η παρουσία εξελέγχεται δια διαλύματος ιωδίου εις τα τελευταία ύδατα της πλύσεως μετά την ψύξιν. Το απομένον ξυλώδες μέρος του πιτύρου ξηραίνεται εις 100 ο  Κ. και μετά την ψύξιν ζυγίζεται. Το ευρεθέν βάρος τετραπλασιζόμενον παρέχει το επί τοις o/o ποσόν πιτύρων. Β΄)Προσδιορισμός της οξύτητος. Εντός φιάλης χωρητικότητος 80 περίπου κυβικών εκατοστομέτρων και υελίνω πώματι κλειομένης, τίθενται 5 γραμμάρια του εξεταζομένου αλεύρου και επιπροστίθενται 25 κυβικά εκατ. οινοπνεύματος 85 ο , πωματίζεται η φιάλη, και αφίεται επί είκοσι τέσσερας ώρας κατ’ επανάληψιν αναταρασσομένη τω αλεύρω διαυγούς οινοπνευματούχου υγρού 10 κ. ε. ανταποκρινόμενα προς 2 γραμμάρια αλεύρου, προστίθεται μια σταγών βάμματος κροκορρίζης (παρασκευαζομένου δια κατεργασίας επί τινας ημέρας 1 μέρους κροκορρίζης κονιοποιηθείσης μετά 10 μερών οινοπνεύματος 60 ο   και διηθήσεως) και είτα τη βοηθεία προχοΐδος, υποδιηρημένης εις δέκατα του κυβ. εκατ., προστίθεται κατά σταγόνας οινοπνευματώδες διάλυμα πεντηκοστοκανονικού καυστικού κάλεως μέχρι επικρατήσεως μονίμου ερυθοκιτρίνης  χροιάς. Τα καταναλωθέντα κυβ. εκατοστ. διαλύματος καυστικού κάλεως πολλαπλασιαζόμενα επί 0.045 παρέχουσιν απ’ ευθείας την επί τοις o/o οξύτητα των αλεύρων εκπεφρασμένην εις θειικόν οξύ (Η 2 Ο 4). Προ τούτου όμως δέον να ληφθή φροντίς όπως προσδιορισθή υπό τας αυτάς συνθήκας και η οξύτης του χρησιμοποιηθέντος οινοπνεύματος, ν’ αφαιρεθώσι δε τα δια 10 κ.ε. τούτου δαπανηθέντα κ.ε. καυστικού κάλεως από τα ευρεθέντα τοιαύτα κατά τον προσδιορισμόν της οξύτητος του αλεύρου. Γ΄)Προσδιορισμός της τέφρας, 5 γραμμάρια αλεύρου θερμαίνονται εντός προζυγισθείσης μικράς κάψης εκ λευκοχρύσου εις μετρίαν θερμοκρασίαν επί μίαν ώραν περίπου, μεθ’ ο διασπάται δια σύρματος λευκοχρύσου ο σχηματισθείς σπογγώδης άνθραξ, όστις δια περαιτέρω θερμάνσεως κατακαίεται. εξακολουθεί δε η θέρμανσις επί τινα λεπτά της ώρας και μετά την εξαφάνισιν των τελευταίων ιχνών του άνθρακος, οπότε απομένει η τέφρα του αλεύρου, ήτις και ζυγίζεται μετά την ψύξιν της κάψης. Το ευρέθεν βάρος εικοσαπλασιαζόμενον παρέχει το επί τοις o/o ποσόν της τέφρας εις το εξεταζόμενον άλευρον. Δ΄)Προσδιορισμός της γλοιίνης. Εντός ιγδίου εκ πορσελάνης διαμέτρου 10 έως 11 ε.μ. και έχοντος στιλπνήν την εσωτερικήν επιφάνειαν μίγνυνται δι’ οστεΐνης σπάθης 33,33 γραμμάρια αλεύρου μετά 17 κυβ. εκατ. ύδατος κοινού, εις τρόπον ώστε να σχηματισθή μάζα, ήτις μαλασσομένη μεταξύ των χειρών και καθίσταται μαλακή και ομοιογενής χωρίς να προσκολλάται επί των δακτύλων. Η σχηματισθείσα μάζα αφίεται επί ημίσειαν περίπου ώραν και μετά ταύτα μαλάσσεται μεταξύ των χείρων κάτωθεν κρήνης, εξ ης πίπτει ύδωρ θερμοκρασίας 15ο-16ο Κ. κατά σταγόνας δυναμένας να μετρηθώσι και μέχρις ότου ολόκληρον σχεδόν το άμυλον αποχωρισθή, η δε γλοιίνη άρχηται να συσσωματούται ευκόλως. εξακολουθεί τότε η δια του αυτού ύδατος, ρέοντος εν είδει λεπτού νήματος, κατεργασία της γλοιίνης και συμπίεσις αυτής μεταξύ των δακτύλων μέχρις ότου το δι’ αυτής διερχόμενον ύδωρ παύση να διέρχηται γαλακτόχρουν. Ολόκληρος η κατεργασία αύτη διαρκεί περίπου 13 έως 14 λεπτά της ώρας, εξ ων τα 10-11 δια τον αποχωρισμόν της γλοιίνης από του αμύλου και τα 2 έως 3 λεπτά δια την πλύσιν αυτής. Το σύνολον δε του χρησιμοποιουμένου ύδατος δεν υπερβαίνει τα 700 κυβ. εκ. Κάτωθεν της στρόφιγγος της κρήνης τοποθετείται συρματόπλεγμα ορειχάλκινον στηριζόμενον επί πλαισίου ξυλίνου ή και κόσκινον μεταξωτόν  αριθμού 60, όπως συγκρατή τα τυχόν κατά την πλύσιν αποσπώμενα τεμάχια της μάζης ή και της γλοιίνης. Η αποπλυθείσα γλοιίνη συμπιέζεται δις ή τρις μεταξύ των παλαμών προς απομάκρυνσιν του πλεονάζοντος ύδατος και ζυγίζεται. Το ευρεθέν βάρος τριπλασιαζόμενον παρέχει το επί τοις o/o ποσόν της υγράς γλοιίνης εις τα εξεταζόμενα άλευρα. Ε΄)Εξακρίβωσις της κατηγορίας εις ην υπάγονται τα εξαγόμενα άλευρα. Προς εξακρίβωσιν της κατά την πρώτην παράγραφον του άρθρου 2 του νόμου ΔΙΗ΄ του 1912 κατηγορίας προς ην ανταποκρίνονται τα εξαγόμενα άλευρα, εξετάζονται τα εξ αυτών λαμβανόμενα δείγματα παραβολικώς προς εσφραγισμένα επίσημα δείγματα, άτινά εισι κατατεθειμένα εν τω Χημικώ Εργαστηρίω του υπουργείου των Οικονομικών και τοις παραρτήμασιν αυτού. Τα επίσημα δείγματα λαμβάνονται παρά τριμελούς Επιτροπής οριζομένης υπό του υπουργείου των Οικονομικών και αποτελουμένης εξ ενός των υπαλλήλων του Χημικού Εργαστηρίου ή παραρτήματος αυτού ή του τελώνου και εκ δύο εμπειροτεχνών οριζομένων κατ’ εκλογήν υπό του υπουργού των Οικονομικών εκ των υποδεικνυομένων υπό των διοικητικών συμβουλίων των κατά τόπους εμπορικών επιμελητηρίων ή εμπορικών συλλόγων. Τα παρά της ανωτέρω επιτροπής σχηματιζόμενα δείγματα υποβάλλονται εις το Χημικόν Εργαστήριον του υπουργείου των Οικονομικών, αφ’ ου δε εγκριθώσι παρά της κατά το επόμενον άρθρον 8 Επιτροπής σφραγίζονται δια της σφραγίδος του Χημικού Εργαστηρίου, μονογράφονται υπό του διευθυντού αυτού και αποστέλλονται εις το αρμόδιον παράρτημα του Χημικού Εργαστηρίου. –Η δε εξακρίβωσις της εις τα άλευρα παρουσίας αλεύρων ξένων προς τον σίτον ή άλλων οργανικών ουσιών ή και μέσων συντηρήσεως ή βελτιώσεως της ποιότητος του εξ αυτών παραγομένου άρτου τελείται δι’ αναλόγου χημικής αναλύσεως και μικροσκοπικής εξετάσεως. Σελ.560 30.Η.π.4 Σιτάρι Άρθρ.8.-1.Εάν κατά την υπό του Χημικού Εργαστηρίου ή παραρτήματος αυτού γενομένης ανάλυσιν δειγμάτων των εξαγομένων αλεύρων ευρεθώσι ταύτα ανήκοντα εις κατηγορίαν δι’ ην αναλογεί ποσόν εξακτέων προϊόντων ανώτερον του εις την υπό του εξαγωγέως δηλωθείσαν κατηγορίαν, δικαιούται ο εξαγωγεύς, εντός πέντε ημερών από της υπό του τελώνου ή του επιστάτου της διαμετακομίσεως κοινοποιήσεως εις αυτόν της συνεπεία εκθέσεως του Χημικού Εργαστηρίου ή παραρτήματος αυτού αποφάσεως, να αιτήσηται δι’ αναφοράς του, επιδιδομένης προς τον τελώνην και διαβιβαζομένης εις το υπουργείον των Οικονομικών, όπως αποφανθή περί της διαφοράς επιτροπή συγκειμένη εκ του διευθυντού του Χημικού Εργαστηρίου ή του χημικού Επιθεωρητού και δύο εμπειροτεχνών οριζομένων κατά διετίαν υπό του υπουργού των Οικονομικών κατ’ εκλογήν μεταξύ των υπό του Προέδρου του διοικητικού Συμβουλίου του Εμπορικού Επιμελητηρίου Πειραιώς υποδεικνυομένων προσώπων. Ο υπουργός των Οικονομικών ορίζει επίσης τους αναπληρωτάς των δύο τούτων ειδημόνων κατ’ εκλογήν μεταξύ των υπό του αυτού Επιμελητηρίου υποδεικνυομένων προσώπων. Δεν επιτρέπεται να συμμετάσχη της Επιτροπής ο ενιστάμενος εξαγωγεύς ή ο αντιπροσωπευθείς υπό του εξαγωγέως τούτου. –2.Τα μετά την παρέλευσιν της διετίας εξερχόμενα της επιτροπής δύο μέλη αυτής δύνανται να ορισθώσιν εκ νέου εάν περί τούτου ήθελεν αποφασίσει ο υπουργός των Οικονομικών. –3.Η επιτροπή συνέρχεται εν τω Χημικώ Εργαστήριω του υπουργείου των Οικονομικών, οσάκις παρίσταται ανάγκη, κατόπιν προσκλήσεως περί τούτου του Διευθυντού του Χημικού Εργαστηρίου. –4.Το πόρισμα της αποφάσεως της επιτροπής επί της εγερθείσης διαφωνίας κινητοποιείται υπό του Χημικού Εργαστηρίου εις τον τελώνην, όστις υποχρεούται να συμμορφωθή προς αυτό. –5.Εάν το εν τω υπουργείω των Οικονομικών φυλασσόμενον δείγμα αλεύρων υπό στοιχείον Α΄ έχει ήδη χρησιμοποιηθή υπό του Χημικού Εργαστηρίου συμφώνως προς την δευτέραν παράγραφον του άρθρου 4 του νόμου ΔΙΗ΄ του 1912 προς εξακρίβωσιν της ποιότητος των αλεύρων, συνεπεία περί τούτου ενστάσεως του εξαγωγέως κατά του αποτελέσματος της πρώτης αναλύσεως, η υπό της κατά το παρόν άρθρον Επιτροπής εξέλεγξις της κατηγορίας, εις ην υπάγονται τα εξαχθέντα άλευρα, γίνεται επί τη βάσει εξετάσεως του υπό στοιχείον Γ΄ δείγματος, όπερ προσάγεται άθικτον υπό του εξαγωγέως εις τον τελώνην μετά της σχετικής αναφοράς του. Εάν δε το υπό στοιχείον Γ΄ δείγμα έχει καταστραφή υπό του εξαγωγέως, το υπό δε στοιχείον Α΄ δείγμα έχει ήδη χρησιμοποιηθή ως ανωτέρω η ένστασις είναι απαράδεκτος, η δε πιστοχρέωσις ενεργείτια επί τη βάσει του πορίσματος της προηγουμένης αναλύσεως, ήτις καθίσταται οριστική. Άρθρ.9.Εν περιπτώσει διαφοράς μεταξύ των εν τη αιτήσει αποστολής διαλαμβανομένων και των κατά τας διατάξεις των άρθρων 4 έως 8 του παρόντος διατάγματος βεβαιωθέντων, ο τελώνης εφαρμόζων τας διατάξεις του άρθρου 3 του νόμου ΔΙΗ΄ του 1912 βεβαιοί και εισπράττει τα επιβαλλόμενα τέλη ή ποινάς. Κεφάλαιον Δ΄. Διατυπώσεις της πιστοποιήσεως και λύσις της εγγυήσεως.